Hilmar Geir Eiðsson , tæknistjóri og meðstofnandi Köru Connect , Huld Magnúsdóttur , framkvæmdastjóri Nýsköpunarsjóðs atvinnulífsins , og Þorbjörg Helga Vigfúsdóttir , framkvæmdastjóri og stofnandi Kara Connect . Aðsend mynd Kara Connect ehf. hefur lokið 160 milljóna króna fjármögnun með aðkomu Nýsköpunarsjóðs atvinnulífsins og tveggja sænskra einkafjárfesta . Kara Connect er örugg stafræn vinnustöð sem gerir sérfræðingum í heilbrigðis , - velferðar - og menntageiranum kleift að veita skjólstæðingum þjónustu og straumlínulaga rekstur sinn . Um er að ræða aðra fjármögnun félagsins . Fyrir ári síðan fjárfesti Crowberry Capital í Kara Connect sem gerði teyminu kleift að einbeita sér að þróun hugbúnaðarins með öryggismál að leiðarljósi . Kara er eini íslenski hugbúnaðurinn fyrir sérfræðinga sem er samþykktur af Landlæknisembættinu þegar litið er til gagnavistunar og fjarfundasamskipta við skjólstæðinga . Nýsköpunarsjóður atvinnulífsins kemur nú inn sem nýr fjárfestir og eignast 10% hlut í félaginu . Allir fyrrum fjárfestar taka einnig þátt og auk þess bætast við nýir sænskir fjárfestar , félögin Poleved Industrial Performance AB og Skogsliden Finance AB . „ Fjármögnun með aðkomu þessara sterku fjárfesta skiptir miklu máli fyrir félagið og gefur frábæru teymi tækifæri til að stækka , sérstaklega í sölu - og markaðsmálum , samhliða vexti í Danmörku . Íslenski markaðurinn hefur tekið hratt við sér og mörg spennandi og framsýn verkefni grundvölluð á kerfi Köru verða brátt sýnileg , “ segir Þorbjörg Helga Vigfúsdóttir , framkvæmdastjóri og stofnandi Kara Connect . Við hlökkum til að taka þátt í þeirri vegferð , “ segir Huld Magnúsdóttir , framkvæmdastjóri Nýsköpunarsjóðs atvinnulífsins sem tekur sæti í stjórn félagsins ásamt Patrick de Muynck fyrir hönd sænsku fjárfestanna . Patrick telur markaðinn vaxandi : „ Um leið og Kara styður við og eykur framlegð sérfræðinga , bæði hjá hinu opinbera og í einkageiranum , eykur hugbúnaðurinn aðgengi skjólstæðinga að sérfræðiþjónustu í öruggu umhverfi á þeirra forsendum , auk þess sem ferðalög milli staða minnka talsvert eða hverfa almennt . “ Aðrir í stjórn félagsins eru Halldór Bjarkar Lúðvígsson framkvæmdastjóri SMB Solutions sem er jafnframt formaður stjórnar , Jenný Hrafnsdóttir , meðstofnandi Crowberry Capital , og Ari Jónsson , rektor Háskólans í Reykjavík .